РЕГЛАМЕНТ (ЕО) № 52/2007 НА КОМИСИЯТА
от 23 януари 2007 година
за определяне в каква степен могат да бъдат приети заявленията за лицензии за внос, подадени през януари 2007 г. за някои млечни продукти в рамките на някои тарифни квоти, открити с Регламент (ЕО) № 2535/2001
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1),
като взе предвид Регламент (ЕО) № 2535/2001 на Комисията от 14 декември 2001 г. относно правилата за прилагане на Регламент (ЕО) № 1255/1999 на Съвета по отношение на режима на внос на мляко и млечни продукти и откриването на тарифни квоти (2), и по-специално член 16, параграф 2 от него,
като взе предвид Регламент (ЕО) № 1301/2006 на Комисията от 31 август 2006 г. за установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (3), и по-специално член 7, параграф 2 от него,
като има предвид, че:
Заявленията, подадени между 1 и 10 януари 2007 г. за някои квоти, посочени в приложение I към Регламент (ЕО) № 2535/2001, се отнасят за количества, по-големи от наличните. Поради това следва да се определят коефициенти на отпускане за заявените количества,
ПРИЕ НАСТОЯЩИЯ РЕГЛАМЕНТ:
Член 1
Към количествата, за които са подадени между 1 и 10 януари 2007 г. заявления за лицензии за внос на продуктите, спадащи към квотите, посочени в част I.A, и части I.В, I.Г, I.Д, I.Е, I.Ж и I.И от приложение I към Регламент (ЕО) № 2535/2001, се прилагат коефициентите на отпускане, посочени в приложението към настоящия регламент.
Член 2
Настоящият регламент влиза в сила на 24 януари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 януари 2007 година.